stanford-oval/wikipedia huggingface dataset:
พระราชวังพญาไท
สิ่งก่อสร้างในเขตวังพญาไท > พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว

พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว เป็นพระบรมราชานุสาวรีย์ที่สร้างขึ้นในภายหลัง เป็นพระบรมราชานุสาวรีย์หล่อสำริดทรงยืนตั้งอยู่ด้านหน้าอาคารเทียบรถพระที่นั่งเป็นพระบรมราชานุสาวรีย์ที่หล่อขึ้นขนาดเท่าองค์จริงทรงเครื่องยศจอมพลทหารบกประดับเครื่องราชอิสริยาภรณ์อันมีศักดิ์รามาธิบดี
สิ่งก่อสร้างในเขตวังพญาไท > อาคารเทียบรถพระที่นั่ง

อาคารเทียบรถพระที่นั่ง ตั้งอยู่ด้านหลังพระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว มีลักษณะเป็นอาคารแบบนีโอคลาสสิคอยู่ด้านหน้าพระที่นั่งพิมานจักรีโดยดาดฟ้าของอาคารเชื่อมกับพระที่นั่งพิมานจักรี ใช้เป็นลานเทียบรถพระที่นั่งและห้องพักของผู้ที่รอเข้าเฝ้าพระบาทสมเด็จพระมงกุฎเกล้าเจ้าอยู่หัวปัจจุบันทางพระราชวังได้เปิดให้เอกชนเช่าเป็นร้านกาแฟ นรสิงห์ ณ พญาไท
สิ่งก่อสร้างในเขตวังพญาไท > พระที่นั่งไวกูณฐเทพยสถาน

พระที่นั่งไวกูณฐเทพยสถาน เป็นพระที่นั่งที่ตั้งอยู่ทิศตะวันออกของพระที่นั่งพิมานจักรีซึ่งพระที่นั่งทั้งสององค์นี้เชื่อมต่อกันคล้าย ๆ กับเป็นองค์เดียวกันซึ่งเชื่อมต่อด้วยระเบียงลักษณะเป็นคอนกรีตเสริมเหล็กก่ออิฐฉาบปูน 2 ชั้น ต่อมาได้ต่อเติมเป็น 3 ชั้นสำหรับเป็นห้องพระบรรทมชั้นล่างด้านหน้าเป็นห้องหกเหลี่ยมซึ่งใช้เป็นห้องรับแขก ด้านหลังเป็นห้องประชุมที่ประกอบไปด้วยห้องนอนมหาดเล็ก โถงบันไดกลางและห้องพักคอย ชั้น 2 และชั้น 3 เป็นห้องส่วนพระองค์
สิ่งก่อสร้างในเขตวังพญาไท > พระที่นั่งพิมานจักรี

พระที่นั่งพิมานจักรี
พระที่นั่งพิมานจักรี เป็นพระที่นั่งองค์ประธานของหมู่พระที่นั่งภายในพระราชวังพญาไท สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เป็นพระที่นั่งก่ออิฐฉาบปูน 2 ชั้น โดยมีสถาปัตยกรรมทรงโรมันเนสก์ผสมกับทรงกอธิค โดยจุดเด่นของพระที่นั่งองค์นี้อยู่ที่ยอดโดมสีแดงซึ่งในอดีตใช้สำหรับชักธงมหาราชขึ้นเหนือพระที่นั่งเมื่อพระบาทสมเด็จพระเจ้าอยู่หัวเสด็จมาประทับ รวมทั้ง บริเวณฝาผนังใกล้กับเพดานและเพดานของพระที่นั่งมีภาพเขียนลายดอกไม้แบบปูนเปียกซึ่งมีความงดงามมากและบานประตูเป็นไม้จำหลักปิดทอง มีจารึกพระปรมาภิไธยย่อเหนือบานประตูว่า "ร.ร.๖" ซึ่งหมายถึง สมเด็จพระรามราชาธิบดี รัชกาลที่ ๖ พระที่นั่งพิมานจักรีใช้เป็นที่ประทับของพระบาทสมเด็จพระมงกุฎเกล้าเจ้าอยู่หัวและพระมเหสี ภายในชั้น 1 ประกอบด้วย ห้องเสวย และห้องธารกำนัลซึ่งเป็นห้องสำหรับให้ข้าราชบริพารเข้าเฝ้า ต่อมาเมื่อเปลี่ยนเป็นโฮเต็ลวังพญาไทห้องนี้จึงกลางเป็นห้องอาหาร ชั้นสองเป็นที่ตั้งของท้องพระโรงกลางซึ่งเป็นห้องเสด็จให้เข้าเฝ้าส่วนพระองค์ภายในตกแต่งแบบยุโรป ภายในมีเตาผิงซึ่งด้านบนประดิษฐานพระบรมรูปของพระบาทสมเด็จพระมงกุฏเกล้าเจ้าอยู่หัวภายใต้พระมหาพิชัยมงกุฎซึ่งล้อมรอบด้วยรัศมี ภายในห้องพระบรรทมตกแต่งลายเพดานด้วยจิตรกรรมสีปูนแห้ง เป็นภาพคัมภีร์ในศาสนาพุทธซึ่งจารึกบนใบลาน ภาพรอยพระพุทธบาทและภาพพระเกศแก้วจุฬามณีเจดีย์ นอกจากนี้ยังมีภาพพญามังกรหมายถึงสัญลักษณ์แห่งความเป็นพระราชาและปีพระราชสมภพภายในห้องพระบรรทมมีห้องสรงด้วย
ภายในห้องทรงพระอักษรมีตู้หนังสือซึ่งเป็นตู้แบบติดผนังเป็นตู้สีขาวลายทองมีอักษรย่อพระปรมาภิไธยอยู่
ภายในห้องพระบรรทมของสมเด็จพระนางเจ้าอินทรศักดิศจี พระวรชายา บนเพดานเขียนลายดอกไม้ส่วนบนผนังเป็นลายนกยูงซึ่งเป็นตราสัญลักษณ์ประจำพระองค์ปัจจุบันเป็นที่จัดแสดง
เรือนมหิธร ซึ่งเป็นหนึ่งในอาคารของดุสิตธานี จากห้องที่ประทับของสมเด็จพระนางเจ้าอินทรศักดิศจี มีทางเชื่อมต่อไปยังพระที่นั่งศรีสุทธนิวาส
สิ่งก่อสร้างในเขตวังพญาไท > พระที่นั่งศรีสุทธนิวาส

พระที่นั่งศรีสุทธนิวาส ตั้งอยู่ทางด้านทิศตะวันตกของพระที่นั่งพิมานจักรี เป็นพระที่นั่งก่ออิฐถือปูน 2 ชั้นโครงสร้างคอนกรีตเสริมเหล็กโดยมียอดโดมขนาดเล็กอยู่ด้านบน แต่เดิมใช้เป็นท้องพระโรงประจำพระราชวังแต่ต่อมาใช้เป็นสถานที่รับรองเจ้านายฝ่ายในเนื่องจากมีห้องสี่เหลี่ยมผืนผ้าวางเรียงกันเป็นกลุ่มโดยเชื่อมต่อกันที่บริเวณโถงกลาง รูปแบบสถาปัตยกรรมเป็นแบบคฤหาสน์ของยุโรปตามแบบโรแมนติกนิยม แต่เดิมพระที่นั่งองค์นี้ชื่อว่าพระที่นั่งลักษมีพิลาส ตั้งตามพระนามของพระนางเธอลักษมีลาวัณ ต่อมาได้เปลี่ยนชื่อเป็นพระที่นั่งศรีสุทธนิวาสในปัจจุบัน โดยชั้นล่างประกอบด้วยห้องชุดขนาดใหญ่ ทางตะวันออกเป็นห้องเสวยและห้องรับแขก ถัดไปเป็นโถงบันไดทิศตะวันตกเป็นห้องนอนข้าหลวง ห้องแต่งตัว หัองน้ำและห้องมโหรี ชั้นบนเป็นห้องบรรทม 3 ชุด ด้านตะวันออกและตะวันตกเป็นของเจ้านาย ด้านใต้เป็นของข้าหลวง
สิ่งก่อสร้างในเขตวังพญาไท > พระที่นั่งเทวราชสภารมย์

พระที่นั่งเทวราชสภารมย์ สันนิษฐานว่าสร้างขึ้นเมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จมาประทับ ณ พระราชวังพญาไท ออกแบบโดยวิศวกรชาวอิตาลี พระที่นั่งองค์นี้มีสถาปัตยกรรมแบบผสมผสานระหว่างคลาสสิคและอาร์ตนูโวที่สร้างด้วยโครงสร้างคอนกรีตหน้าตัดหน้าบันทางทิศใต้มีพระปรมาภิไธยย่อ ส.ผ. (เสาวภาผ่องศรี) ทำให้พระที่นั่งองค์นี้มีชื่อเรียกว่าท้องพระโรง ส.ผ. โครงสร้างเป็นไม้ผังอาคารเป็นรูปสี่เหลี่ยมผืนผ้าขนาด 12.24 เมตรแบ่งออกเป็น 3 ส่วน โดยช่วงเสาตรงกลางกว้าง 6 เมตร ด้านข้างกว้างข้างละ 3 เมตร ผนังอังคารเป็นประตูที่สามารถเปิดออกได้ทั้งหมด ทำให้มีลักษณะคล้ายกับอาคารโถง ผนังส่วนบนเป็นช่องแสงขนาดประมาณครึ่งหนึ่งของประตูส่วนล่าง ด้านบนมีระเบียงทางเดินที่ล้อไปตามลักษณะของหลังคาที่มีผังเป็นรูปกากบาทแบบแขนไม่เท่ากัน โดยแกนทางเหนือ ใต้ ยาวกว่า ตะวันออก ตะวันตก ส่วนบนของหลังคาเป็นทรงโดมสถาปัตยกรรมแบบโรมัน ชายคาประดับลวดลายฉลุ พระที่นั่งองค์นี้ใช้เป็นสถานที่ประกอบพระราชพิธีสำคัญ ๆ ต่าง ๆ และใช้เป็นสถานที่รับแขกส่วนพระองค์ รวมทั้งใข้เป็นสถานที่แสดงละคร
สิ่งก่อสร้างในเขตวังพญาไท > พระที่นั่งอุดมวนาภรณ์

พระที่นั่งอุดมวนาภรณ์ ตั้งอยู่ทางด้านทิศตะวันออกของพระที่นั่งไวกูญฐเทพยสถาน เป็นพระที่นั่งก่ออิฐฉาบปูน 2 ชั้น เน้นการออกแบบที่เรียบง่าย โครงสร้างเป็นคอนกรีตเสริมเหล็กและมีเหล็กโครงสร้างดัดเป็นแบบอาร์ต นูโว (Art Nouvea) ตกแต่งด้วยกระเบื้องเคลือบสีขาวเน้นประตูทางเข้าและบันไดขนาดใหญ่ตรงกลาง สันนิษฐานว่าการสร้างพระที่นั่งองค์นี้ไม่น่าจะมีความเกี่ยวข้องกับหมู่พระที่นั่งพิมานจักรี แต่เมื่อใช้เป็นที่ประทับของพระสุจริตสุดาและพระนางเจ้าสุวัทนา พระวรราชเทวี พระสนมเอกและพระวรราชเทวีในรัชกาลที่ 6 ตามลำดับจึงมีการสร้างทางเชื่อมกับพระที่นั่งไวกูญฐเทพยสถานในชั้นที่ 2 ทำให้สามารถเดินถึงกันกับหมู่พระที่นั่งพิมานจักรีได้ ปัจจุบันไม่เปิดให้เข้าชมเนื่องจากทางโรงพยาบาลพระมงกุฏเกล้าใช้พระที่นั่งองค์นี้เป็นที่ตั้งของศูนย์อำนวยการแพทย์พระมงกุฏเกล้า
สิ่งก่อสร้างในเขตวังพญาไท > พระตำหนักเมขลารูจี

พระตำหนักเมขลารูจี อยู่ทางด้านทิศตะวันตกของพระที่นั่งพิมานจักรี ซึ่งพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้สร้างขึ้นหนึ่งองค์ที่ริมคลองพญาไทตอนกลางพระราชทานนามว่า พระตำหนักอุดมวนาภรณ์ เป็นเรือนไม้ 2 ชั้น ลักษณะสถาปัตยกรรมแบบกระท่อมของยุโรป สร้างด้วยไม้ทั้งหมดตั้งแต่โครงสร้างพื้นและผนัง ผังอาคารมีลักษณะคล้ายกับเรือนไทยโดยมีโถงใหญ่อยู่ตรงกลางและมีเรือนพักอาศัยชั้นเดียวขนาบข้างซ้ายและขวา โดยทิศเหนือเป็นห้องเครื่องและห้องเสวย ทิศใต้เป็นเรือนวางในแนวทแยง ประกอบด้วยห้องทรงเครื่องใหญ่ (ตัดผม) และห้องสรง ติดคลองทิศตะวันตกของห้องโถงเป็นเรือน 2 ชั้น หลังคาจุกตรงกลาง เป็นห้องพระบรรทมมีเฉลียงด้านหน้าลักษณะเด่นของพระตำหนักนี้คือหลังคาที่มีหลายรูปแบบทั้งทรงจั่ว ทรงปั้นหยา ทรงจุกปิรามิด และทรงเพิง หน้าต่างเป็นวงโค้งครึ่งวงกลมขนาดใหญ่ของห้องสรงที่ติดกับคลองพญาไทและกระจกลายเขียนสีรูปนก นกยูง ลายพรรณพฤกษาและเรขาคณิตแบบอาร์ต นูโวและได้เสด็จมาประทับอยู่ชั่วคราวตั้งแต่วันที่ 22 สิงหาคม 2463 เป็นต้นมา ซึ่งเป็นที่ประทับแห่งแรกในพระราชวังแห่งนี้โดยได้ใช้เป็นที่ทรงงานวางโครงการสร้างพระราชมณเฑียรสถานสำหรับประทับถาวรอีกด้วยต่อมา เมื่อการก่อสร้างพระราชมณเฑียรสถานอื่น ๆ ในพระราชวังแห่งนี้แล้วเสร็จและมีพระราชประสงค์ให้พระที่นั่งด้านตะวันออกซึ่งเชื่อมต่อกับพระที่นั่งไวกูณฐเทพยสถานใช้นามว่าพระที่นั่งอุดมวนาภรณ์จึงได้โปรดเกล้าฯ ให้เปลี่ยนนามพระตำหนักแห่งนี้ใหม่เป็น พระตำหนักเมขลารูจี
สิ่งก่อสร้างในเขตวังพญาไท > ศาลท้าวหิรัญพนาสูร

ศาลท้าวหิรัญพนาสูร เชื่อกันว่าท้าวหิรัญพนาสูร เป็นชายรูปร่างล่ำสันใหญ่โต คอยติดตามป้องกันภยันตรายทั้งปวงให้กับพระบาทสมเด็จพระมงกฎเกล้าเจ้าอยู่หัวใน พ.ศ. 2465 เมื่อการสร้างพระราชวังพญาไทสำหรับประทับเป็นการถาวรเสร็จเรียบร้อยแล้ว โปรดเกล้าฯ ให้ช่างหล่อรูปท้าวหิรัญพนาสูรขนาดใหญ่ด้วยทองสัมฤทธิ์มีชฎา เทริดอย่างไทยโบราณ และไม้เท้าเป็นเครื่องประดับยศ มีพระราชพิธีบวงสรวงขอเชิญท้าวหิรัญพนาสูรเข้าสิงสถิต ณ รูปสัมฤทธิ์เพื่อเป็นศาลเทพารักษ์ประจำพระราชวังพญาไท
สิ่งก่อสร้างในเขตวังพญาไท > วิหารพระมหานาคชินะวรวรานุสรณ์มงกุฎราช

วิหารพระมหานาคชินะวรวรานุสรณ์มงกุฎราช เป็นที่ประดิษฐานพระมหานาคชินะวรวรานุสรณ์มงกุฎราชพระพุทธรูปประจำพระราชวังพญาไท สร้างขึ้นเพื่อถวายเป็นพระราชกุศลอุทิศแด่พระบาทสมเด็จพระมงกฎเกล้าเจ้าอยู่หัว
พระพุทธรูปองค์นี้จำลองแบบมาจากพระมหานาคชินะ ซึ่งพระบาทสมเด็จพระมงกุฎเกล้าฯ ทรงสร้างไว้เมื่อครั้งทรงผนวช ณ วัดบวรนิเวศวิหาร เป็นพระพุทธรูปปางนาคปรก จัดเป็นพระประจำวันเสาร์ ลักษณะเด่นชัด คือ นั่งขัดสมาธิราบ (โยคะสนะ) พระชงฆ์ขวาทับซ้าย เป็นท่านั่งที่สำรวมอิริยาบถ หงายพระหัตถ์วางซ้อนกันบนพระเพลา พระหัตถ์ขวาวางทับบนพระหัตถ์ซ้าย มีพญานาคแผ่พังพาน 7 เศียร ตามพุทธประวัติว่าด้วยเหตุการณ์หลังตรัสรู้ใหม่ ๆ พระภูมีพระภาคเจ้าประทับเสวยวิมุติสุข ณ โคนต้นจิก 7 วัน ได้เกิดเมฆใหญู่ผิดฤดูกาล มีฝนตกพรำ เจือด้วยลมหนาวตลอด 7 วัน พญานาคชื่อมุจลินท์ มาวงด้วยขนดรอบพระผู้มีพระภาค 7 รอบ เพื่อป้องกันความหนาวร้อน เหลือบ ยุง
สิ่งก่อสร้างในเขตวังพญาไท > สวนโรมัน

สวนโรมัน สันนิษฐานว่าเป็น 1 ใน 3 พระราชอุทยานของพระราชวังพญาไท จัดแต่งสวนแบบเรขาคณิตประกอบด้วยศาลาในสวนซึ่งเป็นศาลาแบบโรมันศาลาทรงกลมต่าง ๆ มีหลังคาโดมรับด้วยเสาแบบคอรินเทียนขนาบด้วยศาลาแบบโปร่งโล่งไม่มีหลังคาซึ่งกำหนดขอบเขตด้วยเสาแบบเดียวกันกับโดม รองรับคานที่พาดด้านบน ประดับด้วยตุ๊กตาหินอ่อนแบบโรมันบริเวณบันไดทางขึ้นซึ่งต่อเนื่องกับด้านหน้าที่มีสระน้ำขนาดใหญ่ ตั้งอยู่ในแนวเดียวกับโดม
รักเธอไปก่อน

| "รักเธอไปก่อน" |
| --- | --- |

เพลงโดยเครสเชนโด้
วางจำหน่าย: 24 กรกฎาคม พ.ศ. 2557
แนวเพลง: ป็อป, ฟังก์, แจ๊ซ
ความยาว: 4:42
ค่ายเพลง: สนามหลวงมิวสิก
ผู้ประพันธ์เพลง: ตรัย ภูมิรัตน เขมวัฒน์ เริงธรรม
โปรดิวเซอร์: นรเทพ มาแสง  ตรัย ภูมิรัตน

มิวสิกวิดีโอ
"รักเธอไปก่อน" ที่ยูทูบ
 
"รักเธอไปก่อน" เป็นซิงเกิลของวงดนตรีเครสเชนโด้ ประพันธ์เนื้อร้องโดย ตรัย ภูมิรัตน, เขมวัฒน์ เริงธรรม แต่งทำนองโดย นรเทพ มาแสง, เขมวัฒน์ เริงธรรม และเรียบเรียงโดย นรเทพ มาแสง โดยเป็นการเปิดตัวครั้งแรกของ เก้ง เขมวัฒน์ เริงธรรม นักร้องนำคนใหม่ หลังจากที่ นัท ชาติชาย มานิตยกุล นักร้องคนเก่าได้ออกจากวงเครสเชนโด้ไป
เพลงนี้ต้องการสื่อถึงการ “ให้” โดยในเพลงคือการ “ให้ความรัก” กับคนที่เราแอบรักและไม่รู้ว่าเขาคิดยังไง แต่วันนี้สิ่งที่เราจะทำได้ก็คือการแสดงคว­ามรักจากเราให้เขาได้เห็นก่อน ซึ่งคงเป็นการเริ่มต้นที่ง่ายที่สุดสำหรับ­ความรักบทต่อๆไป และด้วยการตีความ “ความรัก” ที่เข้าใจง่ายรวมถึงเป็นสถานการณ์ที่เกิดข­ึ้นได้กับทุกๆคน
การตอบรับ

เพลง "รักเธอไปก่อน" ได้อันดับ 56 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 17
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 5
อีเอฟเอ็ม ชาร์ต 94 ท็อป แอรเพลย์: 56
วัดดอนสีนนท์

| วัดดอนสีนนท์ |
| --- | --- |

ที่ตั้ง: ตำบลหนองบัว อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนสีนนท์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอบ้านโพธิ์ จังหวัดฉะเชิงเทรา
วัดดอนสีนนท์ตั้งวัดเมื่อ พ.ศ. 2442 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
อาคารและเสนาสนะที่สำคัญ ได้แก่ อุโบสถทรงไทยโบราณ เสาไม้ ฝาผนังก่ออิฐถือปูน หลังคามุงกระเบื้องสีหน้าบันประดับด้วยลายไม้แกะสลักประดับกระจกสี หน้าบันสลักด้วยไม้สักที่อยู่ในสภาพที่สมบูรณ์มาก และหอระฆังสร้างด้วยไม้เรือนสูงใต้ถุนโปร่ง หลังคาทรงมงกุฎ มีเสมาหน้าอุโบสถหลังเดิม เป็นประติมากรรมสมัยโบราณ ซุ้มประตูทางเข้าวัดสร้างเมื่อ พ.ศ. 2534 ประดิษฐานตราในรัชกาลที่ 9 คราวครองราชย์ 50 ปี
พระเกจิสำคัญ ได้แก่ หลวงปู่เย็น นารโท (พระครูอนุทัยธนานุกูล) ท่านได้พัฒนาถาวรวัตถุภายในวัดดังที่เห็นในปัจจุบัน ท่านปกครองตั้งแต่ปี พ.ศ. 2493 เป็นต้นมา
รักเรานั้นไว้หลังครองโลก

| --- | --- |
รักเรานั้นไว้หลังครองโลก

恋は世界征服のあとで (Koi wa Sekai Seifuku no Ato de)
ชื่อภาษาอังกฤษ: Love After World Domination
แนว: รักตลก, ซูเปอร์ฮีโร
มังงะ
เขียนโดย: ฮิโรชิ โนดะ
วาดภาพโดย: ทากาฮิโระ วากามัตสึ
สำนักพิมพ์: โคดันชะ
สำนักพิมพ์ภาคภาษาไทย: เดกซ์เพรส
นิตยสาร: โชเน็งแมกกาซีนรายเดือน
กลุ่มเป้าหมาย: โชเน็ง
วางจำหน่ายตั้งแต่: 4 ตุลาคม พ.ศ. 2562 – ปัจจุบัน
จำนวนเล่ม: 5
อนิเมะโทรทัศน์
กำกับโดย: คาซูยะ อิวาตะ
เขียนบทโดย: ซาโตรุ ซูงิซาวะ
ดนตรีโดย: ซาโตชิ โฮโนะ รีวโนซูเกะ คาไซ
สตูดิโอ: โปรเจกต์นัมเบอร์ไนน์
เครือข่าย: AT-X, Tokyo MX, BS Asahi, TV Aichi
ฉาย:  8 เมษายน พ.ศ. 2565  –  24 มิถุนายน พ.ศ. 2565
ตอน: 12
รักเรานั้นไว้หลังครองโลก หรือ รักหลังครองโลก (ญี่ปุ่น: 恋は世界征服のあとで; โรมาจิ: Koi wa Sekai Seifuku no Ato de) เป็นซีรีส์มังงะญี่ปุ่น เขียนเรื่องโดยฮิโรชิ โนดะ และวาดภาพโดยทากาฮิโระ วากามัตสึ ตีพิมพ์ในนิตยสารโชเน็งแมกกาซีนรายเดือน นิตยสารมังงะแนวโชเน็งของสำนักพิมพ์โคดันชะตั้งแต่เดือนตุลาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 4 ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ เริ่มออกอากาศในเดือนเมษายน พ.ศ. 2565
แหล่งข้อมูลอื่น

เว็บไซต์ทางการของมังงะ ที่โชเน็งแมกกาซีนรายเดือน (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
รักเรานั้นไว้หลังครองโลก (มังงะ) ที่เครือข่ายข่าวอนิเมะ
| ด ค กโปรเจกต์นัมเบอร์ไนน์ |
| --- | --- |
ซีรีส์โทรทัศน์:  บาสใสวัยซน! (2554)  บาสใสวัยซน! SS (2556)  พักนี้น้องสาวของพี่ดูแปลกไป (2557)  โมโมทาโร่ฉบับโมเอะ (2557)  โชโจตาชิ วา โคอุยะ โว มิซาซึ (2559)  ถามหน่อยครับ คิดว่าเจ้าสาวผมในเกมออนไลน์เป็นผู้หญิงจริงรึเปล่า? (2559)  Kenka Bancho Otome: Girl Beats Boys (2560)  Chronos Ruler (2560)  Angel's 3Piece! (2560)  สอนหมากหนูที คุณพี่จ้าวมังกร! (2561)  ร้อยดวงใจเจ้าชายนิทรา (2561)  Pastel Memories (2562)  มิโกะนักดาบ (2562)  เจ็ดเทพ ม.ปลายกับการใช้ชีวิตสบาย ๆ ในต่างโลก! (2562)  ก็บอกว่าขอแค่ค่าเฉลี่ยไงล่ะคะ! (2562)  White Cat Project: Zero Chronicle (2563)  Super HxEros (2563)  เกมพลิกโฉมนายกระจอก (2564)  โกนหนวดไปทำงานแล้วกลับบ้านมาพบเธอ (2564)  คุณพนักงานคะ รับน้องผีไปช่วยเยียวยาไหมคะ (2565)  รักเรานั้นไว้หลังครองโลก (2565)  เอาแล้วไง ยัยแฟนเก่าดันเป็นลูกสาวแม่ใหม่ (2565)  ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว (2566)  รุ่นพี่ตัวน้อยดูท่าจะตกหลุมรัก (2566)  องครักษ์พิทักษ์หวานใจ (2566)  สารพันปัญหาวุ่นวาย ของยัยแวมไพร์ขี้จุ๊ (2566)  ถ้ามีเธออยู่ เป็นหมูก็ไม่เลวนะครับ (2566)  เกมพลิกโฉมนายกระจอก สเตจที่ 2 (2567)  รุ่นพี่สุดสวยคนนี้เป็นผู้ชาย (2567)  โลกคู่ขนานกับตำนานวีรบุรุษที่ถูกลืม (2567) 
ONAs:  Cute Executive Officer (2564)  Cute Executive Officer R (2566) 
OVAs:  Zettai Junpaku: Mahō Shōjo (2555)  บาสใสวัยซน!: Tomoka no Ichigo Sundae (2556)  พักนี้น้องสาวของพี่ดูแปลกไป (2557)  โชโจตาชิ วา โคอุยะ โว มิซาซึ (2559)  Katana Maidens – Tomoshibi (2563)  เกมพลิกโฉมนายกระจอก (2564) 
 หมวดหมู่
วัดดอนสามสิบ

| วัดดอนสามสิบ |
| --- | --- |

ที่ตั้ง: ตำบลหินมูล อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมธรรมโชติ (กอบกุล โชติธมฺโม)
 สถานีย่อยพระพุทธศาสนา
วัดดอนสามสิบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีเนื้อที่ประมาณ 30 ไร่
วัดดอนสามสิบเริ่มก่อตั้งเมื่อ พ.ศ. 2522 โดยมี นายเจียด แก่วปู่วัด นายเทียน เมืองรามัญ นายลอย ชลธี และนางเขียว มยาพันธุ์ เป็นผู้บริจาคที่ดินและริเริ่มก่อสร้างวัดตอนแรก เป็นสำนักสงฆ์ ชื่อ สำนักสงฆ์ดอนสามสิบ ได้รับอนุญาตการแต่งตั้งให้เป็นวัด ตามที่นายเทียน เมืองรามัญได้ขออนุญาตจากกระทรวงศึกษาธิการ และความเห็นชอบของ มหาเถรสมาคม กระทรวงศึกษาธิการจึงประกาศแต่งตั้งเป็นวัดในนามว่า "วัดดอนสามสิบ" ประกาศ ณ วันที่ 5 มีนาคม พ.ศ. 2536 วัดได้รับพระราชทานวิสุงคามสีมาเมื่อวันที่ 4 มิถุนายน พ.ศ. 2543
คำว่า "ดอนสามสิบ" มีความหมายว่า เป็นที่ดอนที่น้ำไม่ท่วมถึง สามสิบ คือ มีต้นสามสิบขึ้นเต็มไปหมด รวมความคือ ดอนที่มีต้นสามสิบเต็มไปหมด
รายนามเจ้าอาวาส

พระไพ่
พระมิ่ง
พระทองสุข
พระอธิการลี กนฺตสีโล
พระครูปฐมธรรมโชติ (กอบกุล โชติธมฺโม) พ.ศ. 2549
รถไฟความเร็วสูงจีน

| รถไฟความเร็วสูงจีน 中国铁路高速 |
| --- | --- |
China Railway High-speed
ข้อมูลทั่วไป
สถานะ: เปิดให้บริการ
เจ้าของ: กระทรวงรถไฟจีน
ที่ตั้ง:  สาธารณรัฐประชาชนจีน
การดำเนินงาน
รูปแบบ: รถไฟความเร็วสูง
ผู้ดำเนินงาน: การรถไฟจีน
ประวัติ
เปิดเมื่อ: 18 เมษายน พ.ศ. 2550
ข้อมูลทางเทคนิค
ระยะทาง: 8,358 กิโลเมตร 
รางกว้าง: รางมาตรฐาน (1.435 เมตร)
ระบบจ่ายไฟ: 25 kV 50 Hz
ความเร็ว: 250-480 กิโลเมตรต่อชั่วโมง
รถไฟความเร็วสูงจีน (อักษรย่อ CRH); จีนตัวย่อ: 中国铁路高速; จีนตัวเต็ม: 中國鐵路高速; พินอิน: Zhōngguó tiělù gāosù) เป็นระบบรถไฟความเร็วสูงที่บริหารงานโดยการรถไฟจีน
เหอเสีย ห้าว (จีนตัวย่อ: 和谐号; จีนตัวเต็ม: 和諧號; พินอิน: Héxié Hào) (ความหมาย: สามัคคี) เป็นชื่อสำหรับระบบรถไฟความเร็วสูงของจีน มีชื่อในภาษาอังกฤษว่า "China Railway High-speed" อักษรย่อ "CRH" ซึ่งได้เริ่มดำเนินการ เมื่อวันที่ 17 เมษายน พ.ศ. 2550
รถไฟความเร็วสูงแต่ละขบวนจะถูกจัดให้มีความจุสำหรับผู้โดยสาร ประมาณ 568-588 คน สำหรับ 8 ตู้ และ 1,100-1,200 คน สำหรับ 16 ตู้ หรือขึ้นอยู่กับการต่อตัวของรถไฟ
ประเภทรถไฟ

การออกแบบระบบรถไฟความเร็วสูงทั้งหมดได้ถูกออกแบบมาจากต่างประเทศ โดยได้กำหนดให้รุ่น CRH-1 ถึง CRH-5 สำหรับการเดินทางที่รวดเร็วระหว่างเมือง ซึ่งจีนก้ได้ศึกษาและวิจัยระบบเหล่านั้น และพัฒนาระบบรถไฟความเร็วสูงเป็นของตนเอง ในปัจจุบัน จีนได้ถือครองสิทธิบัตรใหม่ ๆ มากมายที่เกี่ยวข้องกับองค์ประกอบภายในของรถไฟความเร็วสูง และจีนยังได้ออกแบบส่วนประกอบใหม่เพื่อให้รถไฟสามารถวิ่งที่ความเร็วมากขึ้นกว่าการออกแบบแบบเดิมๆของรถไฟต่างประเทศ จนในปัจจุบัน จีนมีแบบรถไฟความเร็วสูงต่างๆมากมาย ใช้งานไปตามแต่ละสภาพภูมิประเทศ และเศรษฐกิจ ดังนี้
CRH1 ได้รับการร่วมพัฒนาจากบริษัท บอมบาร์ดิเอร์ รถไฟรหัส Aและ B นี้มีชื่อเล่นว่า "เมรโทร" หรือ "ขนมปัง" มีความเร็วสูงสุด 250 กิโลเมตร/ชั่วโมง
CRH1A; ขนาด 8 ตู้
CRH1B; ขนาด 16 ตู้
CRH1E; มีชื่อเล่นว่า "กิ้งก่า" ประเภทตู้นอน ขนาด 16 ตู้
CRH2; มีชื่อเล่นว่า "ดาบเงินใหญ่" (ปลาชนิดหนึ่ง) รถรุ่นนี้ได้มาจากชิงกันเซ็ง ซีรีส์ E2
CRH2A; ในปี 2549 ประเทศจีนได้เปิดตัว CRH2 ที่ปรับเปลี่ยนจากรถไฟความเร็วสูงของญี่ปุ่นชุด ชิงกันเซ็ง E2-1000 โดยผลิตในญี่ปุ่น
CRH2B; ขนาด 16 ตู้ ความเร็วสูงสุด 250 กิโลเมตร/ชั่วโมง
CRH2C (รุ่น 1); รุ่นที่ปรับเปลี่ยนมาจาก CHR2 ความเร็วสูงสุด 300 กิโลเมตร/ชั่วโมง
CRH2C (รุ่น 2); รุ่นที่ปรับเปลี่ยนมาจาก CHR2C (รุ่น 1) ความเร็วสูงสุด 350 กิโลเมตร/ชั่วโมง
CRH2E; ประเภทตู้นอนขนาด 16 ตู้
CRH3C; มีชื่อเล่นว่า "กระต่าย" รถรุ่นนี้มีต้นแบบมาจาก ซีเมนส์ เวลาโร ซี (ขั้น 403) มีขนาด 8 ตู้ ความเร็วสูงสุด 350 กิโลเมตร/ชั่วโมง
CRH5A; รุ่นนี้ได้มาจาก อัลสตอม Pendolino ETR600 มีขนาด 8 ตู้ ความเร็วสูงสุด 250 กิโลเมตร/ชั่วโมง
CRH6; ถูกออกแบบให้วิ่งได้หลายความเร็วระดับปฏิบัติการ คือ 160, 200 และ 250 กิโลเมตร/ชั่วโมง เริ่มใช้งานในปี พ.ศ. 2554
CRH380A; ความเร็วสูงสุด 380 กิโลเมตร/ชั่วโมง เริ่มใช้งานในปี พ.ศ. 2553
CRH380A; ขนาด 8 ตู้
CRH380AL; ขนาด 16 ตู้
CRH380B; พัฒนามาจาก CHR3 ออกแบบสำหรับเดินทางไปถังชาน และฉางชุน มีความเร็วสูงสุด 380 กิโลเมตร/ชั่วโมง
CRH380B; ขนาด 8 ตู้
CRH380BL; ขนาด 16 ตู้
CRH380CL; ออกแบบสำหรับเดินทางไปยังฉางชุน ความเร็วสูงสุด 380 กิโลเมตร/ชั่วโมง เริ่มใช้งานในปี พ.ศ. 2555
CRH380D; ความเร็วสูงสุด 380 กิโลเมตร/ชั่วโมง
CRH380D; ขนาด 8 ตู้
CRH380DL; ขนาด 16 ตู้
| รุ่น | ความเร็วสูงสุด ที่ทดสอบได้ (กิโลเมตร/ชั่วโมง) | ความเร็วสูงสุด ที่ออกแบบ (กิโลเมตร/ชั่วโมง) | จำนวนที่นั่ง | กำลังไฟฟ้า | ปีที่เริ่มใช้งาน |
| --- | --- | --- | --- | --- | --- |
| CRH1A |  278  | 250 | 668, 611, 645 | 5,300 kW | 2550 |
| CRH1B | 292 | 250 | 1299 | 11,000 kW | 2552 |
| CRH1E |  | 250 | 618, 642 | 11,000 kW | 2552 |
| CRH2A | 282 | 250 | 610, 588 | 4,800 kW | 2550 |
| CRH2B | 275 | 250 | 1230 | 9,600 kW | 2551 |
| CRH2C (รุ่น 1) | 394.2 | 300 | 610 | 7,200 kW | 2551 |
| CRH2C (รุ่น 2) |  | 350 | 610 | 8,760 kW | 2553 |
| CRH2E |  | 250 | 630 | 9,600 kW | 2551 |
| CRH3C | 394.3 | 350 | 600, 556 | 8,800 kW | 2551 |
| CRH5A |  | 250 | 622, 586, 570 | 5,500 kW | 2550 |
| CRH380A | 416.6 | 380 | 494 | 9,600 kW | 2553 |
| CRH380AL | 486.1 | 380 | 1027 | 20,440 kW | 2553 |
| CRH380B |  | 380 |  | 9,200 kW | 2554 (แผน) |
| CRH380BL | 487.3 | 380 | 1004 | 18,400 kW | 2553 |
| CRH380CL |  | 380 |  | 19,200 kW | 2555 (แผน) |
| CRH380D |  | 380 | 495 | 10,000 kW | 2555 (แผน) |
| CRH380DL |  | 380 | 1013 | 20,000 kW | 2555 (แผน) |
| CRH6 |  | 220 | 586 |  | 2554 (แผน) |
รถไฟในความดูแล

จากข้อมูลที่เผยแพร่โดย Sinolink Securities;
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| รุ่น | 2006 | 2007 | 2008 | 2009  | 2010  | 2011  | อนาคต   (แผน)   | รวม |
| CRH1A | 8 | 18 | 12 | 2 | 20 | 20 | 106 | 80 |
| CRH2A | 19 | 41 |  |  | 15 | 25 |  | 100 |
| CRH5A |  | 27 | 29 | 4 | 30 | 20 | 30 | 140 |
| CRH1B |  |  | 4 | 9 | 7 |  |  | 20 |
| CRH1E |  |  |  | 3 | 8 | 9 |  | 20 |
| CRH2B |  |  | 10 |  |  |  |  | 10 |
| CRH2E |  |  | 6 | 14 |  |  |  | 20 |
| CRH2C |  |  | 10 | 20 | 30 |  |  | 60 |
| CRH3C |  |  | 7 | 36 | 37 |  |  | 80 |
| CRH380A |  |  |  |  | 40 |  |  | 40 |
| CRH380AL |  |  |  |  | 6 | 94 |  | 100 |
| CRH380B |  |  |  |  |  | 20 | 20 | 40 |
| CRH380BL |  |  |  |  | 11 | 49 | 55 | 115 |
| CRH380CL |  |  |  |  |  |  | 25 | 25 |
| CRH380D |  |  |  |  |  |  | 70 | 70 |
| CRH380DL |  |  |  |  |  |  | 0 | 0 |
| CRH6 |  |  |  |  |  |  | 24 | 24 |
| รวม | 27 | 86 | 78 | 88 | 204 | 237 | 330 | 1050 |
| สะสม | 27 | 113 | 191 | 279 | 483 | 744 | 1050 | 1050 |

^1  CRH380B และ CRH380C ทั้งหมดจะถูกส่งมอบภายใน ค.ศ. 2012
^2  CRH380D ทั้งหมดจะถูกส่งมอบภายใน ค.ศ. 2014
รูปภาพรถไฟความเร็วสูงจีน

CRH1
CRH2
CRH2C ณ สถานีเซี่ยงไฮ้
CRH3
ที่นั่งชั้นหนึ่งในรุ่น CRH3 สาย ปักกิ่ง-เทียนจิน
CRH2C & CRH3C ณ สถานีเทียนจิน
CRH5
CRH380A
CRH380BL ที่นั่งชั้นธุรกิจ
อุบัติเหตุ

23 กรกฎาคม พ.ศ. 2554  เกิดขึ้นเมื่อเวลา 20.27 น. รถไฟความเร็วสูงขบวน D301 (ปักกิ่ง-ฝูเจี้ยน) ได้พุ่งชนท้ายรถไฟความเร็วสูงขบวน D3115 (หางโจว-ฝูเจี้ยน) ขณะที่กำลังจอดนิ่งอยู่เนื่องจากเสียการควบคุมหลังจากที่ถูกฟ้าผ่า ที่เมืองเวินโจว มณฑลเจ้อเจียง ทำให้ตู้รถไฟ 4 ตู้ของขบวนรถไฟ D301 ตกจากสะพานสูง 20-30 เมตร และอีกตู้ห้อยอยู่บนสะพาน มีผู้เสียชีวิตกว่า 40 คน และบาดเจ็บมากกว่า 200 คน
รักเธอเพราะ

| "รักเธอเพราะ" |
| --- | --- |

เพลงโดยเอบีนอร์มัล
วางจำหน่าย: 13 มีนาคม พ.ศ. 2557
แนวเพลง: อะคูสติกส์ ป็อป
ความยาว: 4:36
ค่ายเพลง: วีเรคคอร์ดส (จีเอ็มเอ็ม แกรมมี่)
ผู้ประพันธ์เพลง: ฟองเบียร์

มิวสิกวิดีโอ
"รักเธอเพราะ" ที่ยูทูบ
 
"รักเธอเพราะ" เป็นซิงเกิลของวงเอบีนอร์มัล ในปี พ.ศ. 2557 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอบีนอร์มัล ออกจำหน่ายในวันที่ 13 มีนาคม พ.ศ. 2557
เพลง "รักเธอเพราะ" นั้นเพลงพิเศษสำหรับขอบคุณแฟนเพลงของ เอบีนอร์มัล ที่ได้เดินทางเส้นทางดนตรีมาถึง 12 ปี
มิวสิกวิดีโอ

มิวสิกวิดีโอเพลง “รักเธอเพราะ” นั้น เป็นภาพจะเป็นงานปาร์ตี้เล็กๆแต่เน้นความเป็นกันเองแบบถึงเนื้อถึงตัว ระหว่างแฟนคลับกับศิลปิน ซึ่งถือเป็นสิ่งแทนคำขอบคุณและเหตุผลว่าระหว่างเรารักกันเพราะอะไร ซึ่งบรรยากาศในวันนั้น เอบีนอร์มัล บอกว่าเป็นอีกหนึ่งวันที่จะไม่มีวันลืมเพราะเพลงนี้ไม่ได้แต่งให้ผู้หญิงคนไหน หรือผู้ชายคนใด แต่เพลงนี้ มอบแด่ “พวกคุณ” ทุกคน
การตอบรับ

เพลง รักเธอเพราะ ได้ติดอันดับสูงสุด 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23-29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 2
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 5: 2
95.5 เอฟเอ็ม เวอร์จิ้นฮิตซ์ ชาร์ตท็อป 40: 26
วรินทร ผดุงวิถี

| วรินทร ผดุงวิถี |
| --- | --- |
เกิด: 28 ตุลาคม พ.ศ. 2519 (47 ปี) วรินทร ผดุงวิถี
วรินทร ผดุงวิถี (อ้วนตาน) มิสไทยแลนด์ยูนิเวิร์สประจำปี 2544 และยังได้รับตำแหน่งขวัญใจช่างภาพสื่อมวลชน จากการประกวดมิสไทยแลนด์ยูนิเวิร์สประจำปี 2544 เป็นตัวแทนประเทศไทยเข้าร่วมประกวดนางงามจักรวาล 2001 ที่ปวยร์โตรีโก เธอยังเคยเข้าประกวดนางสาวไทยประจำปี 2541 และได้เป็นผู้ถือป้ายประเทศจอร์แดน ในพิธีการเปิดการแข่งขันกีฬาเอเชียนเกมส์ ครั้งที่ 13 กรุงเทพมหานคร เมื่อวันที่ 6 ธันวาคม พ.ศ. 2541
ประวัติ

ชื่อ-สกุล : วรินทร ผดุงวิถี
ชื่อเล่น : อ้วน
ส่วนสูง : 173 เซนติเมตร
น้ำหนัก : 55 กิโลกรัม
สัดส่วน : 32-25-36
การศึกษา : ปริญญาตรี วิทยาลัยนาฏศิลป์  และปริญญาโทคณะนิเทศศาสตร์ มหาวิทยาลัยธุรกิจบัณฑิตย์
ปัจจุบัน : ดำเนินธุรกิจส่วนตัวกับสามีชาวต่างชาติ
ผลงาน

ละคร นางสิบสอง ช่อง 7 (พ.ศ. 2543)
ละคร ดาวหลงฟ้า ภูผาสีเงิน (รับเชิญ) ช่อง 7 (พ.ศ. 2544)
ละคร เบญจา คีตา ความรัก ช่อง 7 (พ.ศ. 2546)
ล่ารักสุดขอบฟ้า

| ล่ารักสุดขอบฟ้า |
| --- | --- |
ประเภท: ดราม่า คอมมันดี้และ แอ๊คชั่น
สร้างโดย: บริษัท มุมใหม่ จำกัด 
กำกับโดย: ธีระศักดิ์ พรหมเงิน
แสดงนำ: ศุกลวัฒน์ คณารศ พีชญา วัฒนามนตรี หลุยส์ เฮส อัญรินทร์ ธีราธนันพัฒน์ ชวัลกร วรรธนพิสิฐกุล ภูมิภาฑิต  นิตยารส
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 20 ตอน
การผลิต
ความยาวตอน: 130 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 28 กรกฎาคม พ.ศ. 2557 – 30 กันยายน พ.ศ. 2557
ล่ารักสุดขอบฟ้า เป็นละครโทรทัศน์แนวแอ๊คชั่นดราม่า และยังมีกลิ่นไอของละครแนวคอมมันดี้ด้วย ที่ทำขึ้นมาเป็นครั้งแรกของสังกัด บริษัท มุมใหม่ จำกัด บทประพันธ์ คนหลังม่าน บทโทรทัศน์ ธนินทร อุชุภาพ, ณ.ภัทรพร, ปัทมาพร เคนผาพงษ์, กฤติญา กวีจารุกรณ์ กำกับการแสดงโดย ธีระศักดิ์ พรหมเงิน นำแสดงโดย ศุกลวัฒน์ คณารศ, พีชญา วัฒนามนตรี และนักแสดงอีกมากมาย ซึ่งจะวันอาทิตย์ที่ 25 สิงหาคม 2556 ฟิตติ้งละคร และวันพฤหัสบดีที่ 29 สิงหาคม 2556  บวงสรวงละคร
เพลงประกอบละคร

สุดขอบฟ้า  ร้องโดย  ศุกลวัฒน์ คณารศ
สุดขอบฟ้า  ร้องโดย  มิสเตอร์ดี
นิทรา ร้องโดย ศุกลวัฒน์ คณารศ
นิทรา ร้องโดย พีชญา วัฒนามนตรี